Zazakipediya:Kapok

Na kay bı kapokana kay bena. Sıfte vanê ma kapoki bıdê sınasnayenı, ka kapok çıçiyo? Kapok esteyê serdê saqedê bız yan zi miyanê en verni ra vıjêno. Esteyo kı saqeyê bız yan zi miyan çewt keno, pa hereket kenê u bı rehateya qatê pêser kenê u pa mêlı benê, o esteyo.

Kapok zey zara çebeno u zey zara şeş koşey cı estê. Labırê nê şeş koşey çıhar namana name benê.
Wexto kı veri ser yan zi peyser biro jew qala. Wexto kı kıştan ser biro panc qaliyê. Wexto kı seri ser, dik biro des qaliyê.

Wexto kı kıştan ser yeno, vanê "Deveko". Wexto kı peyser, yanê miyani ser yeno vanê "Hereko". Wexto kı veriser, pizi ser yeno vanê "Heşeko". Wexto kı seri ser, dik yeno vanê "Sıltano, yan zi Padişaho"

Veri dı welatê ma dı na kay zahf kay biyê. Labırê ewro na kay werışta u heruna na kay kaya zaran gıroto. Wexto kı Zari vıjıyay na kay kewtı tarixi miyan u bi tarix. Veri wexto kı Bız yan zi Miyê cıbıyayê, hıma qeçkan u xortan vazdayê cı ser kı, o kı cıkerdo ey ra sozê Kapokandê cı bıgirê. Xo ra her Bızı yan zi Miyê dı dı Kapoki estê. (Wırna saqandê vernıyênan dı). Lıngandê peynıyênan dı kapoki çıniyê. Bê wext ravêrdenı, ju ju fını xort u resayan bı na kayda kapokana xümar zi kay kerdê. Tabi na kay rê zi zanayenı u hüner lazım bı. Vanê to weş beştê u biyardê.

Nuştoğ: Koyo Berz

Kategoriye:Kay u Wextravêrdene